als_Latn dik_Latn sag_Latn
Transparenca e bankave; interesat, jo pa njoftuar klientin
17/05/2017
17/05/2017
“Momenti që banka do të ndryshojë këto interesa përcaktohet qartë në kontratën me klientin. Konsumatorët duhet të jenë në dijeni se kur mund të jetë momenti i ndryshimit të këtyre interesave”, deklaron Deniz Derralla, drejtor i Mbikëqyrjes në BSH.
Por edhe pas përmbushjes së kushteve, banka duhet gjithmonë të njoftojë qytetarin apo biznesin për ndryshimin e interesit.
“Në momentin që është e sigurtë që klienti e ka marrë njoftimin duhet të kalojnë minimumi 15 ditë që këto kushte të reja të vihen në përdorim”, thotë Derralla.
Megjithatë, klientët kanë gjithmonë të drejtë të kundërshtojnë ndryshimin e interesit.
“Në vartësi të kontratës që klienti ka me bankën bëhet edhe zgjidhja e mosmarrëveshjes. Banka në rastin normal mund të kërkojë kthimin mbrapsht të kredisë, por sigurisht kjo çështje mund të zgjidhet edhe me gjyq”, sqaron Derralla.
Paralelisht rregullorja disiplinon edhe mbylljen e llogarive, të cilat qëndrojnë për disa kohë pasive.
“Ne kemi patur mjaft raste kur klientët janë ankuar se llogaritë e tyre kanë kaluar në llogari joefektive pa dijeninë e tyre. Pikërisht në këtë rregullore është përcaktuar fakti që duhet të jetë përcaktuar në kontratë mënyra dhe koha kur një llogari bankare do të quhet e tillë”, thotë Derralla.
Sipas Bankës së Shqipërisë, rregullorja e re përmirëson transparencën bankare në shumë drejtime, duke mbrojtur qytetarët dhe biznesin.
/ Top Channel
MË TË LEXUARAT
- Sa pranë katastrofës
- 11 jahtet më të shtrenjta në botë
- Rrihet militanti në Kavajë, policia arreston tre persona
- Askush nuk e vuri re Adelen
- Shtëpia shumëngjyrëshe
- SHBA, vdes autori i të shtënave ndaj kongresmenëve
- Durrës, zbulohet kulla mesjetare
- Qafë Thanë, kapet me fara kanabisi 21-vjeçarja franceze
- Yee: Ballkani, sfida serioze
- Sekuestrohen 54 hektarë tokë në Gjipe
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn